**Protokoll fra styremøte i Midt-Norge Travforbund tirsdag 23. august kl 19.00, Leangen Travbane.**

**Tilstede: Edmund Morewood, Ketil Oksvold, Bjørn Steinshaug, Kenneth Eggan, Noralf Brækken, Laila Næve, Jorunn Okkenhaug, Sverre Hosen**

**Forfall: Geir Trøan**

**Saksliste**

**Sak 1: Godkjenning av protokoll fra styremøte 7. juni.**

Protokoll ble godkjent.

**Sak 2: Nye Leangen**

* I forbindelse med informasjonsmøte 19. august om Nye Leangen, møttes styrene i DNT og MNTF. Der ble MNTF om å nedsette en arbeidsgruppe, bestående av medlemmer fra DNT og MNTF. Arbeidsgruppen skal blant annet sette opp kravspesifikasjon for et nytt anlegg og hente inn minst tre anbud for bygging av et slikt anlegg i Klæbu og Melhus.

Vedtak: Hele det sittende styre stiller seg disponible for arbeidsgruppen. Tar med bemanning etter behov.

Voldgiftssaken kommer opp 25. oktober. Det er satt av tre dager, 25., 26., og 27.

* Prøvetaking av grunnforhold i Klæbu blir utført i denne uke, uke 34.

**Sak 3: Høstkonferanse 30. oktober, Orkdal Tråvpark**

Forbundssekretæren gjennomgikk forslag til agenda.

Vedtak: Høstkonferansen gjennomføres med gruppearbeid, hvor tema er Trav 2020, Ponni og løpstilbud.

Forbundssekretæren sender ut invitasjon til lagene.

**Sak 4: Regnskap MNTF pr 30.06.16**

Forbundssekretæren gjennomgikk regnskapet. Pr 30.06.16 viser det et resultat på kr 77081,94. I dette beløpet ligger det banebidrag, som skal utbetales til travlag og Til Start tilskudd, som gjelder for 2016 og 2017. Ordinær drift 1. halvår er i minus, blant annet pga ekstraordinær generalforsamling i mai.

**Sak 5: Til Start Høsten 2016**

Det skal holdes i alt 10 arrangement i Midt-Norge denne høsten. Totalt på landsbasis holdes det 40 arrangement. I Midt- Norge vil Odd Arne Kjøsnes, vikariere for Gunnar Gjerstad ved en del av arrangementene.

**Sak 6: DNT Landsråd i september**

MNTF sender inn forslag til Landsrådet 17. september, hvor vi ber om flere løp pr travdag i Midt-Norge. Dette kan være løp med lavere premier, men som vil gi et tilbud til flere hester. Det er mange i dag som ikke kommer til start, pga at det ikke er et bredt nok løpstilbud, og mange nok løp. Det er spesielt for Midt-Norge som har 35 mil til nærmeste bane.

Noralf Brækken og forbundssekretæren setter opp endelig forslag.

**Sak 7: Nytt fra regionene**

Møre: To av sommerens tre lokalkjøringer ble avlyst, Sunnmøre og Molde. Rauma arrangerte sin. Lite hester i området, flyttet sørover pga løpstilbud, og lange distanser, samt ferjekostnader er blant årsakene.

Gauldal: Hølonda måtte avlyse sin lokalkjøring. De ønsker sterkt å få arrangere sin første helg etter Midtsommertravet i 2017. Gauldal jobber med sin lokalkjøring 1. oktober.

Stor aktivitet i miljøet og regionens hester er godt representert på premielistene på Leangen.

Trondheim: Rutineløp starter opp etter sommerferie. Selbu måtte avlyse sin lokalkjøring, Malvik gjennomførte sin.

Orkdal: Totokjøringen 7. august ble vellykket. Ca 2000 tilskuere, regionens hester og kusker vant 6 av 8 løp, god omsetning. De ønsker en bedre løpsutskriving for neste år. Det er stor aktivitet på banen, de skal legge nytt toppdekke.

Fosen: Ørland måtte avlyse en lokalkjøring, mens det har vært godt oppmøte på Bjugn og Rissa og Stadsbygd sine lokalkjøringer. På Bjugn travarena ble det satt 4 nye banerekorder.

Ponni: det har vært stor deltakelse i ponniløpene på lokalkjøringene i sommer. Ponniløpene får plass i mellom travløpene, ikke bare før og etter.

Ponni Nord arrangerte sin ponnihelg 9. og 10. juli med 25 deltakere, med deltakere fra Fosen, Hemne, Oppdal og Nord. Det ble ei flott helg med løp lørdag og søndag, og overnatting. MNTF ponni stilte med 9 deltakere på ponnilandsleir på Jarlsberg og 4 deltakere var tatt ut til NM på Sørlandet (3 og 4 plass beste).

**Sak 8: Møtekalender høsten 2016**

* Styremøter tirsdag 20. sept., 18. okt., 15. nov., 6. des.
* Høstkonferanse søndag 30. okt.

**Sak 9: Anleggskontakter Midt-Norge Travforbund**

Forbundets to anleggskontakter gjennom mange år, Tormod Eggen og Odd Nyeng ba ved nyttår om avløsning, og i den anledning har følgende tre sagt ja til å bli nye anleggskontakter.

Nye anleggskontakter i Midt-Norge Travforbund

- Jan Ola Riseth, Bjugn Travklubb, mobil 99226725, e-post: janola.riseth@mesta.no

- Gaute Helseth, Averøy Travklubb, mobil 91546004, e-post: gaute.helseth@grytnes.as

- Kenneth Eggan, Klæbu Travlag, mobil 91606618, e-post: kennetheggan@gmail.com

Anleggskontaktene skal fastsette kategorier for banebidrag, basert på blant annet anleggsrapporter fra lagene, samt søknader om endret bruk av anlegg. De skal også rangere søknader om DU tilskudd, og inspisere ferdigstilte nyanlegg. Forbundssekretæren er leder for anleggskontaktenes arbeid.

**Sak 10: Forbundssekretærens kvarter**

Lovkomiteen i DNT har bedt om en orientering om regionenes praksis og organisering i Midt-Norge Travforbund.

Forbundssekretæren sender svar.

**Sak 11: Eventuelt**

Forbundssekretæren: Leangen Travbane sin nye banemester Jan Roar Aune tilbyr sin kompetanse til lokalbanene i Midt-Norge. Kontaktinformasjon sendes ut til lagene.

Trondheim 24.08.16.

Sverre Hosen